标题：大佛顶首楞严经叙
大佛顶首楞严经叙
【Dà Fó Dǐng Shǒu Lèn Yán Jīn Xǜ】
大佛顶首楞严经序指味疏 　　光绪十九年癸巳夏五月在上海龙华寺作原序众皆合十称善。予曰：斯稿虽就，殊为草率。自知下里巴歌，未敢闻诸郢客。惟望诸君弗惮繁琐，必玩索而后得之，未始非供养海中之一滴耳。或谓初习教乘者流，既经义全疏，罔知底蕴，疏亦奚裨。予曰：是何言欤！岂不闻慧学者务期宿见，博问者，贵在先知。兹稿正为初心入手时，易得全经纲要。使关节一清，无致问桥之叹。亦安患为太早计耶！唯冀潜修上士，同志高人，先请熟读经文，然后安心观法。览斯疏而通会，忘言象以冥符。愿一旦常光显现，使根尘识消。则佛法身心，尚为余事。况此妄识依通，岂非剩语者哉。 
时光绪癸巳夏五端阳日台宗晚学卓三比丘谛闲搁笔故书 
原序 594释题目录728 
○甲一　释法题 728 
○乙一　合释 728 
○乙二　离释 596 
○丙一　释别题 596 
○丁一　释大佛顶 596 
○丁二　释首楞严 597 
○丙二　释通题 597 
○甲二　列人题 597 
释文 597 
○甲一　序一经大旨 597 
○乙一　提全文纲要 597 
○乙二　显一经独胜 598 
○丙一　明佛兴所以 598 
○丙二　明法化所以 598 
○丙三　明独胜所以 598 
○乙三　彰名义因果 598 
○乙四　明理行性修 599 
○丙一　明理行 599 
○丙二　明性修 599 
○甲二　序十轴文义 599 
○乙一　序机感 599 
○乙二　序教兴 600 
○丙一　巧示缘起 600 
○丙二　点示常心 600 
○丙三　悬示定名 600 
○乙三　显圆理 600 
○丙一　细勘征心辨见为破妄显真 600 
○丁一　序七处征心 600 
○丁二　序十番辨见 601 
○戊一　总标心见互显 601 
○戊二　别列十番妙辨 601 
○丙二　广列四科七大示全妄即真 602 
○丁一　标列 602 
○丁二　正示 603 
○丙三　答执相难性融性相不二 603 
○丁一　结起 603 
○丁二　正融 603 
○丙四　引迷真逐妄显妄本无因 603 
○乙四　示圆行 604 
○丙一　总标 604 
○丙二　别释 604 
○丁一　明二义决定为修行之要领 604 
○丁二　定诸根优劣为正修之方便 604 
○丁三　示双修显密为觉路之资粮 604 
○乙五　明圆证 605 
○丙一　总明位次浅深悬示未证而论证 605 
○丙二　别示行门邪正预谈既修宜真修 605 
○丁一　示邪行歧途 605 
○丁二　示正修差别 605 
○丙三　结归圆满菩提?论到家无新得 605 
○乙六　结圆名 606 
○丙一　结理行证三皆究竟 606 
○丙二　结教行理三悉楞严 606 
○甲三　判正宗科节 606 
○乙一　正判科 606 
○乙二　?显义 606 
○丙一　示当分 606 
○丙二　示跨节 607 
○甲四　示藉教明心 607
文章
跋767 
释题 
○ 甲一　释法题 
○ 乙一　合释 
此序以单法立题。只一法字，义含十双。谓教义、性修、事理、境智、止观、正助、行位、因果、体用、六即也。初言教义一双者：教、谓能诠，即经叙二字；义、谓所诠，即大等六字。此一是通义，九双是别义。二就所诠义中，言性修一双者：性、即大佛顶；修、即首楞严也。意欲令人悟大佛顶法，即心自性，始知从性起修故。三就修中言事理一双者：谓梵语首楞严，华言一切事毕竟坚固。今言事，即一切事；谓阴入处界也。理、即毕竟坚固，谓妙觉明体也。既知从性起修，必知全修在性故。四就事理中言境智一双者：谓上之事理皆可为境，依境修观，观名为智，以境发智，以智照境故。五就境智中言止观一双者：谓境是所观，智是能观：所观、即一境三谛；能观、即一心三观。亦即一心三止，亦名圆顿止观，以止观不二故。六就止观中言正助一双者：圆顿止观是正行，即二十五门是。如其理障惑强，止观功微，务须加持神咒，故有三七建坛。经云：更以异方便，助显第一义。正助并行，收功弥速故。七就正助中言行位一双者：行有进趣之功，能趣、即三渐次；所趣、即五十五位，行必入位故。八就行位中言因果一双者：行位未极，总属因心；圆满菩提，方称果觉，因必?果故。九就因果中言体用一双者：自行因果是体，化他因果为用，体必发用故。十就体用后言六即一双者：以自他俱有六即故：谓六、分因果之事殊；谓即、显凡圣之理等。明六义，不生上慢。明即义，不生退屈。约性约理，则知六而常即；言修言事，则知即而常六故。今言大佛顶者，非因非果之妙性也。首楞严者，通因彻果之妙修也。是故出世行人，先须悟大佛顶理。了知五阴、六入、十二处、十八界、本如来藏妙真如性。然后于阴入处界等诸法，随拈一法，无非即空即假即中圆三谛理，皆得为所观境。依境修观，能观之智，即一心三观，亦名一心三止。照真谛理，即空观。照俗谛理，即假观。照中谛理，即中观。空观，即体真止。假观，即方便随缘止。中观，即息二边分别止。又三止，即空观。三观，即假观。止观不二，即中观。在因曰止观，在果曰定慧。止观功成，即名首楞严王妙三摩提。以此为因，即名如来密因。修此一行，具足菩萨万行。大佛顶是所庄严，首楞严为能庄严。能所不二，为妙庄严。故曰十方如来一门超出妙庄严路。具诠诸义，即名经。悬述纲要，名为序也。合释竟。 
○ 乙二　离释 
○ 丙一　释别题 
○丁一　释大佛顶 
大佛顶三字，事释、理释、古今疏解，不啻盈栋，兹不暇录，今直就一切众生现前一念心性而发明也。以吾人现前一念之心，本非肉团，亦非缘影。实无方隅，亦无分剂。是故不在内、外、中间。无有前后，并无时劫，是故不属过、现、未来。然此心非一切法，一切法不能收摄。而此心即一切法，一切法莫可逃遁。离即离非，是即非即，言语道断，心行处灭，不得已强名曰大。非对小言大，以对小言大，则大有分量，非真大故。亦非先小后大，以先小后大，则大有始终，非本大故。要之十方无尽，三际莫穷，故言曰大。大有三义：一、离过绝非义，即体大。二、竖穷横?义，即相大。三、具足恒沙义，即用大。以吾人现前一念之心，灵明不昧，了了常知，故名曰佛。佛者，觉也。觉有三义：一、圆明独照义，即自觉。二、随缘照了义，即觉他。三、彻照心源义，即满觉。以吾人现前一念之心，量绝边涯，体尊无极，故名为顶。顶有三义：一、最尊义，一切诸法莫可比拟故。二、不可见义，四过咸离，百非俱绝故。三、放光现化义，随缘普应，不染诸尘故。一字具三，三三具九。若细分之，义应无量。无量妙义，唯是一心，故言一心为大佛顶。乃众生之性德，为当经之正体，仍?为一切诸大乘经之体。以如来所说一代时教，皆是称性之谈。故曰佛说上下法，唯是一心作。作是说者，名为正说。若他说者，即波旬说。复次，若能悟斯大佛顶义，便能?达全经妙义。兹不避繁文，撮其枢要，?为点示。经初阿难请妙奢摩它、三摩、禅那、最初方便。悟大义，是禅那之方便。悟佛义，是奢摩之方便。悟顶义，是三摩之方便。又体大，是禅那之方便。相大，是奢摩之方便。用大，是三摩之方便。又奢摩，是自觉。三摩，是觉他。禅那，是满觉。又禅那，是最尊。奢摩，是不可见。三摩，是放光现化。又三即一，是奢摩。一即三，是三摩。非一非三，而三而一，是禅那。又即常住真心性净明体：性明，是奢摩，即相大。性净，是三摩，即用大。常住，是禅那，即体大。佛顶各三，乃至三一一三。非一非三，而三而一，如上说。七处征心文中：正破七处咸非，即相大。旁显七处皆是，即用大。有三摩提名首楞严王，即体大。三一一三，乃至佛顶各三，如上说。十番辨见文中：番番皆有斯义。今?举二三：主与空，俱是相大。客与尘，俱是用大。皆无二性，即体大。指皆是物，无是见者，即相大。微细发明，无非见者，即用大。元是菩提妙净明体，云何于中有是非是，即体大。见与见缘并所想相，如虚空华本无所有，即相大。本是妙明无上菩提净圆真心，妄为色空，及与闻见，即用大。此见及缘，元是菩提妙净明体，即体大。三一一三，乃至佛顶各三，如上说。四科文中：性真常中，求于去来迷悟生死了无所得，即相大。幻妄称相，即用大。其性真为妙觉明体，即体大。七大文中：周?法界，即相大。性色真空，性空真色，循业发现，即用大。清净本然，即体大。大众圆悟文中：心遍十方，空如叶物，即相大。父母生身，如尘如沤，即用大。物即妙心，心精含裹，即体大。三如来藏，一切俱非，即相大。一切俱即，即用大。离即离非，是即非即，即体大。二十五门所观之境，一一皆具圆通常三真实：圆真实，即相大。通真实，即用大。常真实，即体大。五会神咒，名摩诃悉怛多?怛啰，此云大白伞盖。白，即相大，伞盖，即用大。摩诃，即体大。六十圣位，第三渐次文中云：一切如来密圆净妙皆现其中：圆、即相大。净、即用大。密、即体大。非一非三，而三而一，三一俱不可思议曰妙，三一一三，乃至佛顶各三，皆如上说。点全文大旨竟。 
○丁二　释首楞严 
首楞严三字，直指一切行人全性起修之性定，乃大定之?名也。具足应云大佛顶首楞严王。首楞严，云一切事毕竟坚固：今谓事言一切者，即总收十法界之根身器界，所谓五阴、六入、十二处、十八界、七大也。言毕竟坚固者：毕竟，即彻底义，坚固，即常住义。所谓彻法底源，无动无坏也。意谓、行者既悟大佛顶性，便能了知一性一切性，一切性一性。是故阴处界等一切诸法，一一无非大佛顶性，故曰本如来藏妙真如性也。经云：色心诸缘，及心所使，诸所缘法，唯心所现。汝身，汝心，外及山河虚空大地，咸是妙明真精妙心中所现物耳。了知全性起修，自然全修在性，非离性外别有修也，以性无外故。复次、只此修法，仍当会取经中修行妙旨。言依一切事毕竟空修，成奢摩它真谛三昧。依毕竟假修，成三摩?提俗谛三昧。依毕竟中修，成禅那中谛三昧。又三即一，是真谛三昧。一即三，是俗谛三昧。非一非三，而三而一，是中谛三昧，三一圆融，故名为妙。只一三昧，统收一切三昧，故曰首楞严王。二十五圣所修三昧，即此三一圆融之三昧也。良以法门平等，原无优劣。且文殊独选耳门为最胜者，乃就当时一类之机，欲其就路还家耳，非有私于观音也。大抵悟心大士，既悟大佛顶性，必能了达一切诸法平等之性。是故随拈一法，皆得为所观境，皆具圆通常三真实义，非独观音为然也。慧学之流，不可不知。是故余尝谓，灵?旭祖科前三卷半经，为显如来藏妙真如性圆三谛理，以酬当机最初方便之请，为千古之独唱。苟非升天台之堂，入圣祖之室者，安有若斯超迈之见。佛顶文句详明其旨，智者细心味之，自见其妙。前来一切三义，皆是不思议境，行者依之修观。所观之境，随拈一法，皆具三谛。能观之心，随举一念，皆具三观，亦即三止，谛观不二，止观不二，故称妙也。一切众生，是理即大佛顶首楞严。闻名生解，是名字即大佛顶首楞严。圆起妙修，是观行即大佛顶首楞严。六根清净，是相似即大佛顶首楞严。无明豁破，是分证即大佛顶首楞严。五住究尽，是究竟即大佛顶首楞严也。释别题竟。 
○丙二　释通题 
上六字是别名，乃一经所诠之法义。经序二字是通名。经字，别指当部能诠之文字。序字，单指此篇之别目也。言经者，径也。谓此经乃超凡入圣，返本还元之径路也。序者，悬述也。谓悬述经中纲要，使后学开卷了然，如视诸掌也。又说此大义，述此宏纲，名为经序。又大佛顶，即理经。首楞严，即行经。经序，即教经。复次大佛顶，序体。首楞严，序宗。从性起修，修有伏断，序用。体宗用次第不紊，序教。立此为题，序名。三经具足，五玄备周，言虽简，意尽详矣。释题竟。 
○甲二　列人题 
古吴师子林天如禅师唯则撰序 
释文 
○甲一　序一经大旨 
○乙一　提全文纲要 
首楞严经者，诸佛之慧命，众生之达道，教网之宏纲，禅门之要关也。 
此节总提全文之纲要也。初句，标征。首楞严三字，如题释。者、是征起之辞，又即物而衬垫之词。将释其中旨趣，先用者字垫之，引出文中所以也。次四句，释义。首句，诸者，众也。有时处二义：举时，则摄过去、现在、未来；言处，则该四方、四隅、上下。佛者，觉也。觉有三义：一自觉，谓觉了自性真常，悟知烦恼虚妄。二觉他，谓自既觉悟，还须运无缘慈，普度未悟。三觉满，谓穷源极底，福智圆明。三觉皆圆，万德具足，故称为佛。此是极果之称。若云当人自己，谓一念不迷，曰觉。觉者即佛也。若一觉之后，不复更迷。如日出无暗，即与佛同俦。之者，语助辞。句文不足，添之字助之。慧者，照了之义。谓自性灵通，触物即了。命有二：一四圣，唯智为命。二六凡，连持色心为命。今言慧命者，唯指圣人，以智慧为命也。意谓、此经是十方三世诸佛之慧命，乃举诸而显一也。当知心佛众生，三无差别。举诸佛之慧命，即显我本师之慧命。显本师之慧命，即显吾人之慧命，亦即显一切众生之慧命。以吾人与众生，即未来之诸佛也。须知诸佛之慧命无他；即吾人现前一念之心。故曰是心作佛，是心是佛。若离心言佛，即同魔说。经中七处征心，即是正破妄执，密显真心。十番辨见，正是彻底谈心。阴入处界，就事显心。地水火风，即相明心。大众圆悟，悟此妙心。便云、了然自知，获本妙心。是故当机陈谢，直曰不历僧祇获法身。法身，即慧命也。明三如来藏竟，亦云疑惑消除，心悟实相。实相，即慧命之异称也。岂非以现前一念之心，为诸佛慧命之明证乎。其间明决定，审根本，定六根，陈圆通，摄心轨则，安立道场，乃至悬示六十圣位，是为大开修证之门。修、即修此慧命，证、即证此慧命，非离此外别有修证也。而后广示七趣，详辨五魔，无非指示现前一念迷悟之差别耳。迷、即迷此慧命，悟、亦悟此慧命。要而言之，请此、说此、解此、修此、证此、迷悟差别，皆此也。故曰是经者，诸佛之慧命也。二句、言众生者，十界中唯除佛可称非众生。其余九界，皆是也。世间六凡，出世三圣，无明未尽，皆有生在。生必五众和合而成，名众生也。达道二字，各有二义：若谓达是通达，道是道理，即指第一大科悟圆理义。经云：为令众生修大乘者，通达实相。又云疑惑消除，心悟实相之类。如谓达是了达，道是道路，即指第二第三修证二大科文。经云：明了其家，所归道路。又云五十五位，真菩提路。后文七趣升沈，是未达道之差别。五魔扰乱，是行道路之差别。故曰是经者，众生之达道也。三句、教、指佛说一大藏教。网、是譬喻，言网目之多，喻佛教门之多也。梵网经云：时佛观诸大梵天王网罗幢。因为说无量世界，犹如网孔，佛教门亦复如是。言教门多者，如来说法，贵在逗机。机既万殊，法亦千变。概而言之，有四种教：良以众生流转生死，祗因二种无明，一迷中无明，二迷真无明。迷真、故有分段生死。迷中、故有变易生死。而二迷复各有轻重不同。故界内外人，又各有利钝根异。迷真重者，为界内钝根。非析空观，莫生其解，故有藏教法起。轻者、为界内利根，非体空观，莫逗其宜，故有通教法起。迷中重者，为界外钝根，非次第三观，莫治其惑，故有别教法起。轻者、为界外利根，非一心三观，莫开其悟，故有圆教法起。就此四教，各有四门入道。谓有门、空门、亦有亦空门、非有非空门。四教共一十六门。又各具四种悉檀：谓众生闻一一门，或得欢喜益，是世界悉檀。得生善益，是为人悉檀。得灭恶益，是对治悉檀。得入理益，是第一义悉檀。又有信行人、法行人。自行化他等法门无量，故如网目之多也。宏、大也。纲、是网口之大绳，提举之则网目悉张也。网、喻大藏诸经。纲、喻楞严一经。意谓、大藏中诸经无量。若谓开妙理之深藏，示修证之大途，指迷悟之差别，明禅定之境相。明显宣示，当逊斯经。故曰是经者，教网之宏纲也。末句、梵语禅那，此云静虑，又云思惟修。通途言之，一切行门，皆禅也。所谓真谛三昧，俗谛三昧，中谛三昧，次第三昧，一心三昧。行为入理之门，故曰门也。言禅门要关者，禅门二字，通指宗下参玄行者。要关二字，的指斯经。以经中第一大科显圆理文，正宗门中法身向上一着。第二第三二科开修证门，正悟后履践之实事。第五科广示七趣，第六科详辨五魔，真宗门中之明镜，所谓悬宝镜于高堂，胡汉俱现是也。经云：不作圣心，名善境界。若作圣解，即受?邪。真照胆语，明指是经。凡参宗人，尤为紧要，故曰禅门之要关也。要者，的的不可少之谓。关者，阻节要会之处也。上来四句释义，句句通论全文要旨。若分而论之，亦无不可。今为点示。首句、是第一大科之要旨，谓显圆理也。此理乃当人之妙心，即诸佛之慧命也。二句、是第二大科之要旨，谓示观门也。观为能达，理为所达。自观行至分证，皆名为路，故曰众生达道。三句、是三四五科之要旨，大意谓悟此一心，则真如熏于无明，而成净用，为单复十二圣位。迷此一心，则无明熏于真如，而成染用，为颠倒十二类生。可见现前一念迷悟，实教网之宏纲也。末句、是第六大科之要旨，谓辨五魔也。斯文、正如王度宝镜，真禅门之要关也。提纲要竟。 
后续文章连接：
据二十二年上海佛学书局再版本
跋 
世无不知此序之美也。而近代弘教诸师，各擅所长，姑为临筵了事而已。既缺注疏，故学者失所准常，罔求一是。盖其文虽明显，而出显为难。意实幽玄，而通玄不易。自非深诣圆极，熟默经文者，无由措手。我卓三法师，承佛陇真传，为台冢嫡。久居讲席，素淹斯经。观此序关节诚多，虑初学阶梯未便。于是运大悲心，出妙手眼。其始也，编科目以分列句章、训字义以贯穿文脉。其次也，提宏纲以标其旨趣，繇名相而剖入玄微。言虽简矣，而处处指归。辞甚明焉，而班班可考。真乃婆心热语，血笔肝文耳。时师弘经海上。斯稿初成。慎厚为怀、秘而不出。近侍者潜取钞录，顿使洛阳纸贵。尔后时异人殊，相沿成误。几或将乌作马，贮粕遗珍矣。乃者能明、定庆、二大德，发心就梓、颇欲公诸同志。商余校正，用识一言。余惟斯序得斯注，能使全经大旨，披卷了然。凡我同人，自宜履恩戴德，心融而神领之，当有悟如藏性者在。余固不赘云。 
光绪壬寅春王月雁南受业比丘华山拜跋